text: Politiet leder efter flugtbilist i sølvgrå personbil
  10 december 2017 kl. 20.47
  En bil efterlyses efter en påkørsel i Esbjerg søndag aften.
  Syd- og Sønderjyllands Politi efterlyser søndag aften en mindre, sølvgrå personbil – der er muligvis tale om en VW Golf.
  Omkring klokken 21 påkørte den en anden bil på Niels Bohrs Vej i Esbjerg og kørte fra stedet ad Spangsbjerg Kirkevej mod øst. Den har formentlig store skader på fronten.
  -En bilist bliver ramt og hans bil snurrer rundt. Han ser at den her bil kører fra stedet og forsøger at følge efter, men det lykkedes ikke, siger vagchef ved Syd- Sønderjyllands Politi Erik Lindholdt.
  Vagtchefen oplyser desuden, at der kun er sket materielle skader i forbindelse med hændelsen.
  